Viktuṛ Higu
Fikṭuṛ-Mari Hugu, (s tfransist : Victor-Marie Hugo) ilul ɣ 26 bṛayr 1802 ɣ Buzanṣu, Fransa, immut ɣ 22 mayu 1885 ɣ Bariz. Iga yan umara bahra ittawssan, yura timzgunin d tmdyazt d ungaln. Iga ula asrtiy, d ukadimisya afransis. Iga yan umara aṛumantik axatar n tutlayt tafransist.
Iga amara axatar n tskla tafransist n tasuta tiss tẓa d mraw XIX, d amdyaz alirik d timdyazin zund Odes et Ballades (1826), Les Feuilles d'Automne (1832) nɣ Les Contemplations (1856). Itwassn ɣ tmizar n brra f ungaln yura zund Notre Dame de Paris (1831) nɣ Les Misérables (1862). Ɣ umzgun yura Hernani (1830) d Ruy Blas (1838).
tuddrt nns[ssnfl | Snfl asagm]
Iga Fikṭuṛ Hugu arraw wiss kṛaḍ imẓẓiyn n Lyubuld Sijisbir Hugu (1773-1828) d Ṣufi Tribbuci (1772-1821).
Izdɣ Fikṭuṛ Hugu ɛalayin tuddrt nns tkml ɣ fṛanṣa. Ɣ uzmz n tgldit imqqurn n Nabulyu wIII izzug ɣ Bljika, Bruksil uca g usgg°as n 1852 innaql ɣar jirzi mani iqqim ar 1855, d asgg°as idda ad izdɣ i grnzi ar 1870 uca idwl din jar 1872 d 1873.
zat tlalit nns, jṛan waṭṭas n imjṛitn am tgrawla tafṛanṣiṣt n 1789, asbddi n tgdudant tamzwarut ar unggaru nns, tagldit tamqqrant tamzwarut n fṛanṣa n nabulyu. idwl nabulyu d agllid amqqran sin isgg°asn zat n tlalit n fikṭuṛ hugu. zat ad ɣrs yilin tam d mraw isgg°asn, iẓṛa arrn ayt burbun i tgldit n fṛanṣa.
yuwi adil fuci i 1822, ijj usgg°as zffar ad tmmut yimmas. mmemitsn amzwaru lyubuld (ilulln i 1823) immut d amẓẓyan. tuɣa ɣrs i hugu kuẓ n warbatn nniḍn : lyubuldin (28 ɣuct 1824), carl (4 nuwanbir 1826), franswa-fikṭuṛ (28 kṭubr 1828) d adil (24 ɣuct 1830).
isufɣ hugu ungal nns amzwaru Han d'Islande i 1823, wiss sin kṛaḍ isgg°asn i ḍfrn Bug Jargal, 1826. uca i sufɣ smmus n yidlisn n tmdyazt (Les Orientales, 1829; Les Feuilles d'Automne,1831; Les Chants du crépuscule, 1835; Les Voix intérieures, 1837; d Les Rayons et les ombres, 1840).
ilsq dis unzgum i tmttant n yillis tamqqrant lyubuldin. tmutt umi ɣrs 19 isgg°asn, di 1843, cwayt zffar urar nns. yuwyit yiɣzar n lasin (bariz). ula argaz nns immut tuɣa iqqs ad t ikks zg waman. lla yusid unɣmis n tmttant n yillis g ijj uɣmis, ntta tuɣa yilla g yiffus n fṛanṣa ntta tuɣa iqqim ɣar yijj n qahwa. yura ict n tmdyazt À Villequier mani isawl ɣf unzgum nns d lḥzn nns :
yura aṭṭaṣ n tmdyazin zffar tmttant n yills, ɣf wanaw nni ict n tmdyazt i twassnn xf yin nniḍn qqarnas Demain dès l'aube, mani itals umi igg°r ad iẓṛ amḍl n yillis.
Arratn nns[ssnfl | Snfl asagm]
am waṭṭaṣ n yimaratn imẓẓyann n uzmz nns, i ḍfaṛ franswa-runi du catubrya (François-René de Chateaubriand) i twassnn s waṭṭaṣ g wanaw n tskla n uṛumantism, nnta d amara axatar n tskla g umzwaru n tasuta wXIX. di tmẓi nns tuɣa iqqs hugu ad yili am "catubrya niɣ walu", uca tigga tuddrt nns am igga catubrya. am nnta, iḍfaṛ amussu n uṛumantism, yudf di tsrtit g umulli n tgdudant, s wuyni izzwa bssif zg tmurt nns. umi yura adlis n tmdyazin Odes et poésies diverses di 1822, tuɣa ɣrs i hugu 22 isgg°asn, tuɣa iticcas lwi XVIII tiɣrad tagldant. maca d adlis isufɣ kuẓ isgg°asn zffar wnni, Odes et Ballades i mln hugu d amdyaz amqqran. ungal amzwaru yattuyn Le dernier jour d'un condamné (ass angaru n yijj umuẓir) ifɣ g 1829 mani itticc amnad nns xf tmukrisin tinuman, ḍfṛn t imaratn am albir kamu, carl dikns d fyuḍuṛ ḍuṣṭuyufski. maca ungal azgrar amxwaru isufɣ i 1831 d Notre-Dame de Paris. ibda hugu ad yari ijj ungal ɣf tamara d urkk°id g umzwaru n isgg°asn n 1830 maca yissi 17 isgg°asn alami i sufɣ Les Misérables. d ungal itwassnn s waṭṭaṣ g umaḍal, fɣnt zgs tikssuyin n usinima, tilifizyun d tmsult. g ungal Les Travailleurs de la mer(ixdamn n yill), 1866, , ijja hugu anaw n tsrtit, itals dgs imnɣi n bnadm akd yill. idwl ɣar tsrtit akd L'Homme qui rit (argaz iḍṣṣan), 1869.
Tudrt tasrtiyt[ssnfl | Snfl asagm]
zffar kṛaḍ n yistayn n ukadimi afṛanṣiṣ nbla walu, yimsti tiklt tiss kuẓ g 1841, igga amkan nns g umaḍal n tẓuṛi d tskla. idwl g 1845 abir n fṛanṣa (agmam n wagraw amqqran) mani isawl ɣf anqaḍ n tmttant.
g umzwaru n tgrawla n 1848, imsti amari n tgdudant tiss snat mani iqqim akd imḥḍan. ixlq aɣmis L'Événement g ɣuct 1848. g 1849 imsti g wagraw n uslgn mani inna inaw nns ɣf uẓlaḍ.
iẓwa hugu zffar i usg°dm n 2 dujanbir 1851, inna amzaray nns g Napoléon le petit (nabulyu amẓẓyan), tadlist ifɣn g 1852.
g uzmz n tgldit tamqqrant tiss snat, yudf dg tuzlt n nabulyu wIII g bruksil uca dg jrzi d grnizi i taddart nns Hauteville House. isufɣ din Les Châtiments (1853), timdyazin ɣf tuzlt nns zg nabulyu wIII.
idwl hugu ɣr fṛanṣa g cuntanbir 1870.
Idlisn[ssnfl | Snfl asagm]
Amzgun[ssnfl | Snfl asagm]
- 1827 : Cromwell
- 1828 : Amy Robsart
- 1830 : Hernani
- 1831 : Marion de Lorme
- 1832 : Le roi s'amuse
- 1833 : Lucrèce Borgia
- 1833 : Marie Tudor
- 1835 : Angelo, tyran de Padoue
- 1838 : Ruy Blas
- 1843 : Les Burgraves
- 1882 : Torquemada
- 1886 : Théâtre en liberté (xmi immut)
Ungaln[ssnfl | Snfl asagm]
- 1818 : Bug-Jargal
- 1823 : Han d'Islande
- 1829 : Le Dernier Jour d'un condamné
- 1831 : Notre-Dame de Paris
- 1834 : Claude Gueux
- 1862 : Les Misérables
- 1866 : Les Travailleurs de la mer
- 1869 : L'Homme qui rit
- 1874 : Quatrevingt-treize
Tamedyazt[ssnfl | Snfl asagm]
- Odes et poésies diverses (1822)
- Nouvelles Odes (1824)
- Odes et Ballades (1826)
- Les Orientales (1829)
- Les Feuilles d’automne (1831)
- Les Chants du crépuscule (1835)
- Les Voix intérieures (1837)
- Les Rayons et les ombres (1840)
- Les Châtiments (1853)
- Les Contemplations (1856)
- Première série de la Légende des Siècles (1859)
- Les Chansons des rues et des bois (1865)
- L'Année terrible (1872)
- L'Art d'être grand-père (1877)
- Nouvelle série de la Légende des Siècles (1877)
- La Pitié suprême
- Le Pape (1878)
- L'Âne (1880)
- Religions et religion (1880)
- Les Quatre Vents de l'esprit (1881)
- Série complémentaire de la Légende des Siècles (1883)
- La Fin de Satan (1886)
- Dieu (1891, 1941)
- Toute la Lyre (1888, 1893, 1897, 1935-1937),
- Nouvelle série de Toute la Lyre (1893)
- Les Années funestes (1898)
- Dernière Gerbe (1902, 1941, le titre n'est pas de Victor Hugo)
- Océan. Tas de pierres (1942)
nob_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn shn_Mymr zho_Hans fao_Latn epo_Latn fra_Latn sag_Latn ltz_Latn vec_Latn grn_Latn fra_Latn ast_Latn fra_Latn kab_Latn war_Latn nno_Latn fra_Latn fra_Latn fra_Latn fra_Latn fra_Latn fra_Latn lij_Latn kab_Latn cat_Latn fra_Latn cat_Latn ast_Latn fra_Latn fra_Latn fra_Latn fra_Latn fra_Latn fra_Latn fra_Latn fra_Latn fra_Latn fra_Latn fra_Latn fra_Latn fra_Latn lij_Latn nob_Latn fra_Latn fra_Latn hat_Latn fra_Latn fra_Latn fra_Latn fra_Latn fra_Latn fra_Latn